techiaith/cofnodycynulliad_en-cy huggingface dataset:
English: I think what's important for us to understand, in fairness - . And I commend you for setting up the parliamentary review, because some of the findings that they've made available today are backed up by evidence, showing, obviously, in the next couple of years, we'll see a 44 per cent increase in over-65s, and yet a 5 per cent contraction in working-age people, which shows that there are real challenges to be faced. And where those challenges can be faced cross-party, obviously, those solutions will come a lot easier. But it is vital to understand whether this commission and its recommendations will meet the end of many other commissions that the Government has commissioned - and I use the example again of the Williams commission - or whether these findings will actually form the central plank of Government thinking going forward to the end of this Assembly in 2022.
Welsh: Rwy'n credu mai'r hyn sy'n bwysig i ni ei ddeall, er tegwch - . Ac rwy'n eich canmol am sefydlu'r adolygiad seneddol, oherwydd mae rhai o'r canfyddiadau y maen nhw wedi eu rhoi ar gael heddiw yn cael eu cefnogi gan dystiolaeth, gan ddangos, yn amlwg, yn y ddwy flynedd nesaf, y byddwn yn gweld cynnydd o 44 y cant i nifer y bobl dros 65 oed, ac eto gostyngiad o 5 y cant i nifer y bobl o oedran gweithio, sy'n dangos bod heriau gwirioneddol i'w hwynebu. A phan y gellir wynebu'r heriau hynny yn drawsbleidiol, yn amlwg, bydd yr atebion hynny yn dod yn llawer haws. Ond mae'n hanfodol deall pa un a fydd y comisiwn hwn a'i argymhellion yn dioddef yr un ffawd â llawer o gomisiynau eraill y mae'r Llywodraeth wedi eu comisiynu - ac rwy'n defnyddio enghraifft comisiwn Williams eto - neu ai'r canfyddiadau hyn fydd elfen ganolog ystyriaethau'r Llywodraeth mewn gwirionedd wrth symud at ddiwedd y Cynulliad hwn yn 2022.
English: We have to remember, of course - . He mentions the Williams commission. The Williams commission was opposed by other parties in this Chamber; it wasn't as if the Government decided off its own bat, despite the support of others, that the recommendations would move forward. With regard to health, this is a major commitment for us to make. We made it, of course, as part of our programme for government, and it is hugely important that we can do as much as we can to find common ground on health across parties, to understand what the challenges are, because the challenges are the same regardless of politics, and then to see how those challenges can be met. That's very much part of our thinking. As I say, we will look forward to receiving the report and look forward to acting on as much of it as we can.
Welsh: Mae'n rhaid i ni gofio, wrth gwrs - . Mae'n crybwyll comisiwn Williams. Gwrthwynebwyd comisiwn Williams gan bleidiau eraill yn y Siambr hon; nid oedd fel pe byddai'r Llywodraeth wedi penderfynu ar ei liwt ei hun, er gwaethaf cefnogaeth pobl eraill, y byddai'r argymhellion yn symud yn eu blaenau. O ran iechyd, mae hwn yn ymrwymiad mawr i ni ei wneud. Fe'i gwnaed gennym, wrth gwrs, yn rhan o'n rhaglen lywodraethu, ac mae'n hynod bwysig ein bod ni'n gallu gwneud cymaint ag y gallwn i ddod o hyd i dir cyffredin o ran iechyd ar draws y pleidiau, er mwyn deall beth yw'r heriau, gan fod yr heriau yr un fath beth bynnag fo'r wleidyddiaeth, ac yna gweld sut y gellir ymateb i'r heriau hynny. Mae hynny'n sicr yn rhan o'n hystyriaethau. Fel y dywedais, byddwn yn edrych ymlaen at dderbyn yr adroddiad ac yn edrych ymlaen at weithredu ar gymaint ohono ag y gallwn.
English: I think what would have given us more confidence is if we could have had a clearer answer that would have said, 'Yes, this will form our thinking going forward - the recommendations', and that ultimately you look forward to delivering those recommendations, rather than just looking forward to getting the report and then deciding what to do, because time is of the essence. As Mansel Aylward points out, the demographic time bomb has already gone off. The other part of the report talks about the skills crisis within the NHS and social care that needs addressing now - it talks of now, not in the future, but actually happening with our workforce planning at the moment. And, importantly, it talks about structures and the way structures will - and I think the words that they use is: 'The scale of challenges mean the system is becoming unstable, which cannot be resolved by small, step-by-step changes.' So, on this basis, then, do you believe that that leads to the obvious conclusion that there will have to be wholesale structural change within the NHS here in Wales and the social care sector, or do you believe that a more incremental approach can deliver the solutions that the interim report points to and that the final recommendations will suggest need to be taken up by the Welsh Government?
Welsh: Rwy'n meddwl mai'r hyn a fyddai wedi rhoi mwy o ffydd i ni yw pe gallem ni fod wedi cael ateb mwy eglur a fyddai wedi dweud, 'Bydd, mi fydd hyn yn rhan o'n hystyriaethau yn y dyfodol - yr argymhellion', a'ch bod chi'n edrych ymlaen at gyflawni'r argymhellion hynny yn y pen draw, yn hytrach na dim ond yn edrych ymlaen at dderbyn yr adroddiad, ac yna penderfynu beth i'w wneud, gan fod amser yn brin. Fel y mae Mansel Aylward yn ei nodi, mae'r fom amser ddemograffig eisoes wedi ffrwydro. Mae rhan arall yr adroddiad yn sôn am yr argyfwng sgiliau yn y GIG a maes gofal cymdeithasol y mae angen rhoi sylw iddo nawr - mae'n sôn am nawr, nid yn y dyfodol, ond sydd yn digwydd mewn gwirionedd gyda'n gwaith cynllunio'r gweithlu ar hyn o bryd. Ac, yn bwysig, mae'n sôn am strwythurau a'r ffordd y bydd strwythurau yn - ac rwy'n meddwl mai'r geiriau y maen nhw'n eu defnyddio yw: Mae maint yr heriau yn golygu bod y system yn dod yn ansefydlog, na ellir ei ddatrys trwy newidiadau bach, cam wrth gam. Felly, ar y sail hon, felly, a ydych chi'n credu bod hynny'n arwain at y casgliad amlwg y bydd yn rhaid cael newid strwythurol llwyr yn y GIG yma yng Nghymru a'r sector gofal cymdeithasol, neu a ydych chi'n credu y gall dull mwy graddol ddarparu'r atebion y mae'r adroddiad interim yn cyfeirio atynt ac y bydd yr argymhellion terfynol yn awgrymu angen i Lywodraeth Cymru roi sylw iddynt?
English: There has to be change - it's clear. I wouldn't use the word 'wholesale'. I'm reluctant to express a view without seeing the recommendations of the report, for obvious reasons, but we would want to implement as much of it as we can and to seek consensus across the Chamber in order to do that. In terms of skills, there is no doubt that any kind of restriction on migration will make the skills situation worse because, of course, the social care sector recruits heavily from outside the UK, as, of course, does the medical and nursing professions. That's an impact we can't control directly here. But if he's asking me the question, 'Is this simply an exercise that we are taking forward without there being a clear end game?', the answer to that is 'no'. We want to make sure that, working with other parties around this Chamber, we can implement as many of the recommendations as possible. We have to see them first in order to make a judgment as to whether we can do that for all of the recommendations, or most of them.
Welsh: Mae'n rhaid cael newid - mae'n amlwg. Ni fyddwn yn defnyddio'r gair 'llwyr'. Rwy'n amharod i fynegi barn heb weld argymhellion yr adroddiad, am resymau amlwg, ond byddem yn dymuno rhoi cymaint ohono ar waith ag y gallwn a cheisio consensws ar draws y Siambr er mwyn gwneud hynny. O ran sgiliau, nid oes amheuaeth y bydd unrhyw fath o gyfyngiad ar fudo yn gwneud y sefyllfa o ran sgiliau yn waeth oherwydd, wrth gwrs, mae'r sector gofal cymdeithasol yn recriwtio'n helaeth o'r tu allan i'r DU, fel, wrth gwrs, y mae'r proffesiynau meddygol a nyrsio. Mae honno'n effaith na allwn ei rheoli yn uniongyrchol yma. Ond os yw'n gofyn y cwestiwn i mi, 'Ai dim ond ymarfer yw hwn yr ydym ni'n ei gynnal heb fod terfyn eglur?', Yr ateb i hynny yw 'nage'. Rydym ni eisiau gwneud yn siŵr, gan weithio gyda phleidiau eraill ar draws y Siambr hon, y gallwn roi cymaint o'r argymhellion ar waith â phosibl. Mae'n rhaid i ni eu gweld nhw yn gyntaf er mwyn gwneud dyfarniad ynghylch pa un a allwn ni wneud hynny ar gyfer pob un o'r argymhellion, neu'r rhan fwyaf ohonynt.
English: Diolch, Llywydd. First Minister, all of the opposition parties in the Assembly have called for a full independent inquiry into the decisions surrounding the Circuit of Wales project. Indeed, some of your own backbenchers have said that there are serious questions to answer. The first step in that process will be the publication of your own external due-diligence report, and you've agreed to publish this, but only when the Assembly is in recess. Now, for many of us, this looks like a Government that is seeking to postpone scrutiny for a decision that was itself postponed until after the election. Can the First Minister say whether his Government has yet asked the company and the external advisers if they are happy for that report to be published? And in terms of the one piece of information placed in the public domain, which you described as 'unfortunate', is the First Minister able to assure us that no-one associated with the Government was involved in its disclosure?
Welsh: Diolch, Llywydd. Prif Weinidog, mae pob un o'r gwrthbleidiau yn y Cynulliad wedi galw am ymchwiliad annibynnol llawn i'r penderfyniadau yn ymwneud â phrosiect Cylchffordd Cymru. Yn wir, mae rhai ar eich meinciau cefn eich hun wedi dweud bod cwestiynau difrifol i'w hateb. Y cam cyntaf yn y broses honno fydd cyhoeddi eich adroddiad diwydrwydd dyladwy allanol eich hun, ac rydych chi wedi cytuno i gyhoeddi hwn, ond dim ond pan fydd y Cynulliad ar doriad. Nawr, i lawer ohonom ni, mae hyn yn edrych fel Llywodraeth sy'n ceisio gohirio craffu ar benderfyniad a ohiriwyd ei hun tan ar ôl yr etholiad. A all y Prif Weinidog ddweud a yw ei Lywodraeth wedi gofyn i'r cwmni a'r ymgynghorwyr allanol eto a ydynt yn hapus i'r adroddiad hwnnw gael ei gyhoeddi? Ac o ran yr un darn o wybodaeth a roddwyd ar gael i'r cyhoedd, a ddisgrifiwyd gennych chi fel bod yn 'anffodus', a all y Prif Weinidog ein sicrhau ni nad oedd unrhyw un sy'n gysylltiedig â'r Llywodraeth yn gysylltiedig â'i ddatgeliad?
English: A leak inquiry has been initiated by the Permanent Secretary; that will have to take its course. Secondly, the process of talking to the organisations involved who are mentioned in the due diligence report has begun, with a view to publishing it. We want to publish as much of it as possible.
Welsh: Mae ymchwiliad i ddatgeliad heb ganiatâd wedi cael ei gychwyn gan yr Ysgrifennydd Parhaol; bydd yn rhaid i hwnnw ddilyn ei gwrs. Yn ail, mae'r broses o siarad â'r sefydliadau dan sylw sy'n cael eu crybwyll yn yr adroddiad diwydrwydd dyladwy wedi dechrau, gyda'r nod o'i gyhoeddi. Rydym ni eisiau cyhoeddi cymaint ohono â phosibl.
English: One of the reasons that an independent inquiry has been called for is because of a series of misleading statements made by the Government, often during election campaigns. I'm sure that is coincidental, First Minister.
Welsh: Un o'r rhesymau y galwyd am ymchwiliad annibynnol yw oherwydd cyfres o ddatganiadau camarweiniol a wnaed gan y Llywodraeth, yn ystod ymgyrchoedd etholiadol yn aml. Rwy'n siŵr mai cyd-ddigwyddiad oedd hynny, Prif Weinidog.
English: Name them.
Welsh: Enwch nhw.
English: You were asked on 7 April 2016 why the proposal had been rejected the day before, and you said, and I quote, 'What happened originally was that they were looking for a guarantee of £30 million from us, it then went up to £357 million.' When asked when that happened, you said, and I quote: 'In the last few days.' You, again, said to Wales Online on 11 April, and I quote again: 'It was in the last few days beforehand. We weren't to know the guarantee would be inflated.' Yet a senior director of Aviva investors, Mark Wells, contradicts what you said. He denied that Aviva had requested a 100 per cent underwrite a few days before the rejection. He says and, again, I quote: 'this deal had been worked up with the Welsh Government (through civil servants) for many months and nothing in our funding structure changed in the run up to this announcement.' First Minister, only one of the two of you can be right. Can you tell us today which one of you is right and which one of you is wrong?
Welsh: Gofynnwyd i chi ar 7 Ebrill 2016 pam y gwrthodwyd y cynnig y diwrnod cynt, a dywedasoch, ac rwy'n dyfynnu, 'Yr hyn a ddigwyddodd yn wreiddiol oedd eu bod nhw eisiau gwarant o £30 miliwn gennym ni, ac yna aeth i fyny i £357 miliwn.' Pan ofynnwyd i chi pryd y digwyddodd hynny, dywedasoch, a dyfynnaf: 'Yn y diwrnodau diwethaf' Dywedasoch, unwaith eto, wrth Wales Online ar 11 Ebrill, ac rwy'n dyfynnu eto: Roedd yn ystod y diwrnodau diwethaf cyn hynny. Nid oeddem yn gwybod y byddai'r warant yn cael ei chwyddo. Ac eto mae un o uwch-gyfarwyddwr Aviva investors, Mark Wells, yn mynd yn groes i'r hyn a ddywedasoch. Gwadodd fod Aviva wedi gofyn am danysgrifeniad o 100 y cant ychydig ddyddiau cyn y gwrthodiad. Dywed ac, unwaith eto, rwy'n dyfynnu: lluniwyd y cytundeb hwn gyda Llywodraeth Cymru (trwy weision sifil) dros fisoedd lawer ac ni newidiodd unrhyw beth yn ein strwythur ariannu yn ystod y cyfnod cyn y cyhoeddiad hwn. Prif Weinidog, dim ond un o'r ddau ohonoch chi all fod yn iawn. A allwch chi ddweud wrthym ni heddiw pa un ohonoch chi sy'n iawn a pha un ohonoch chi sy'n anghywir?
English: I was told on 5 April 2016.
Welsh: Dywedwyd wrthyf ar 5 Ebrill 2016.
English: Well, I'm grateful for his display of telepathy, telling me what I'm going to say on Thursday, and I'm grateful for his advice on that. I can say that I'm not going there to negotiate; I'm going there to explain the position that we have taken as a Government in our White Paper, agreed with Plaid Cymru, and our position is very clear publicly that, whilst we are leaving the EU, the terms upon which we leave the EU are hugely important. As regards undermining the UK's negotiating strategy, I have no idea what that is. Until we have a better idea of what the UK Government's own view is on these things, rather than different voices - Boris Johnson again today, Michael Gove saying something different, David Davis saying something different, the Prime Minister saying something she's repeated several times over that she's seen on a piece of paper - . We need to know what the position of the UK Government actually is. We don't know that.
Welsh: Wel, rwy'n ddiolchgar am ei arddangosiad o delepathi, yn dweud wrthyf beth rwy'n mynd i'w ddweud ddydd Iau, ac rwy'n ddiolchgar iawn am ei gyngor ar hynny. Gallaf ddweud nad wyf i'n mynd yno i negodi; rwy'n mynd yno i esbonio'r safbwynt yr ydym ni wedi ei gymryd fel Llywodraeth yn ein Papur Gwyn, a gytunwyd gyda Phlaid Cymru, ac mae ein safbwynt yn eglur iawn yn gyhoeddus, sef, er ein bod yn gadael yr UE, mae'r telerau yr ydym ni'n gadael yr UE yn unol â nhw yn hynod bwysig. O ran tanseilio strategaeth negodi y DU, nid oes gennyf unrhyw syniad beth yw honno. Tan y bydd gennym ni well syniad o beth yw safbwynt Llywodraeth y DU ei hun ar y pethau hyn, yn hytrach na gwahanol leisiau - Boris Johnson eto heddiw, Michael Gove yn dweud rhywbeth gwahanol, David Davis yn dweud rhywbeth gwahanol, Y Prif Weinidog yn dweud rhywbeth y mae hi wedi ei ailadrodd sawl gwaith y mae hi wedi ei weld ar ddarn o bapur - . Rydym ni angen gwybod beth yn union yw safbwynt Llywodraeth y DU. Nid ydym ni'n gwybod hynny.
English: The First Minister's obfuscating here. He knows perfectly well that the aim of the UK Government is the same as the aim of the Welsh Government, and that is to achieve the maximum possible degree of free trade between the UK and the EU. But this is a reciprocal process. If we are not granted free trade to Europe, we will not grant the EU free trade with us, and, given that they have a trade deficit of £61 billion a year with us, it's as much in their interests as it is in ours - as it is in trade worldwide - that we reduce barriers to the free exchange of goods and services. So, if he uses this opportunity on Thursday to reinforce that message, he may do himself a bit of good with the UK Government by going with the grain. I wholly agree with what he said earlier on about DEFRA Ministers not meeting with Welsh Ministers. I do believe that that was disrespectful and unhelpful, but it may be that the attitude of the UK Government towards the Welsh Government is informed by the approach that he and his colleagues have taken to the Brexit negotiations. They may think, 'What is the point of meeting with them, because they're only going to disagree with us?'
Welsh: Mae'r Prif Weinidog yn cymylu pethau yma. Mae'n gwybod yn iawn bod nod Llywodraeth y DU yr un fath â nod Llywodraeth Cymru, sef sicrhau'r graddau mwyaf posibl o fasnach rydd rhwng y DU a'r UE. Ond proses ddwyochrog yw hon. Os nad ydym yn cael masnach rydd gydag Ewrop, ni fyddwn yn caniatáu i'r UE gael masnach rydd gyda ni, ac, o ystyried bod ganddyn nhw ddiffyg masnach o £61 biliwn y flwyddyn gyda ni, mae gymaint er eu lles nhw ag y mae er ein lles ni - fel y mae o ran masnach fyd-eang - ein bod ni'n lleihau rhwystrau i gyfnewid nwyddau a gwasanaethau yn rhydd. Felly, os bydd yn defnyddio'r cyfle hwn ddydd Iau i atgyfnerthu'r neges honno, efallai y bydd yn gwneud ychydig o ddaioni iddo'i hun gyda Llywodraeth y DU trwy fynd gyda'r graen. Rwy'n cytuno'n llwyr â'r hyn a ddywedodd yn gynharach am Weinidogion DEFRA ddim yn cyfarfod â Gweinidogion Cymru. Rwy'n credu bod hynny'n amharchus ac yn ddi-fudd, ond mae'n bosibl bod agwedd Llywodraeth y DU tuag at Lywodraeth Cymru yn seiliedig ar yr agwedd y mae ef a'i gydweithwyr wedi ei chymryd at y trafodaethau Brexit. Efallai eu bod nhw'n meddwl, 'Beth yw'r pwynt cyfarfod â nhw, oherwydd y cwbl maen nhw'n mynd i'w wneud yw anghytuno â ni?'
English: Well, I've made my point on that, but the EU comprises another 27 member states. With almost all of them, we have a trade deficit. In Germany's case, for example, we have a trade deficit that amounts to £25 billion a year. One in 10 of every car made in Germany is exported to the United Kingdom. There is a massive interest in Germany in retaining the maximum possible free trade with Britain. There is a huge deficit in most agricultural products in the UK, and therefore there is, again, a mutuality of interest in maintaining the maximum possible freedom, for example, to export French wine subject to the lowest possible form of restriction. Therefore, I'm asking the First Minister whether he will take steps, along with his colleagues, to do a tour of the capitals of Europe to talk to the Governments of individual member states, because they won't be involved directly in the Brexit negotiating process, in order to see what mutuality of interest we can engender there to help put pressure upon the EU Commission, which is, of course, unelected, to take the most liberal attitude towards free trade between our respective countries.
Welsh: Wel, rwyf i wedi gwneud fy mhwynt ar hynny, ond mae 27 o aelod-wladwriaethau eraill yn y DU. Mae gennym ni ddiffyg masnach gyda bron pob un ohonyn nhw. Yn achos yr Almaen, er enghraifft, mae gennym ni ddiffyg masnach sy'n gyfystyr â £25 biliwn y flwyddyn. Mae un o bob 10 car sy'n cael ei wneud yn yr Almaen yn cael ei allforio i'r Deyrnas Unedig. Mae budd enfawr i'r Almaen mewn cadw'r fasnach rydd fwyaf posibl gyda Phrydain. Ceir diffyg enfawr yn y rhan fwyaf o gynhyrchion amaethyddol yn y DU, ac felly, unwaith eto, ceir cydfuddioldeb o gynnal y rhyddid mwyaf posibl, er enghraifft, i allforio gwin Ffrainc gan fod yn ddarostyngedig i'r cyfyngiad lleiaf posibl. Felly, rwy'n gofyn i'r Prif Weinidog a wnaiff ef gymryd camau, ynghyd â'i gydweithwyr, i fynd at daith o gwmpas prifddinasoedd Ewrop i siarad â Llywodraethau'r aelod-wladwriaethau unigol, oherwydd ni fyddan nhw yn cymryd rhan uniongyrchol yn y broses o drafod Brexit, er mwyn gweld pa gydfuddioldeb allwn ni ei feithrin yno er mwyn helpu i roi pwysau ar Gomisiwn yr UE, sydd, wrth gwrs, yn anetholedig, i gymryd yr agwedd fwyaf ryddfrydol tuag at fasnach rydd rhwng ein priod wledydd.
English: We're providing £500,000 for 2017-18 to accelerate the roll-out of the Welsh Local Government Association summer holiday programme, and Penywaun Primary School in Aberdare is one of the sites benefiting from funding.
Welsh: Rydym ni'n darparu £500,000 ar gyfer 2017-18 i gyflymu'r broses o gyflwyno rhaglen gwyliau haf Cymdeithas Llywodraeth Leol Cymru, ac mae Ysgol Gynradd Penywaun yn Aberdâr yn un o'r safleoedd sy'n elwa ar y cyllid.
English: Thank you, First Minister. During the year 2015-16, there were over 8,300 children who were eligible for free school meals within Rhondda Cynon Taf. This means that more than one in 10 of all children in Wales who are eligible for free school meals reside within my county borough. New research from the Trussell Trust suggests that, and I quote, 'lone parents and their children are notably more likely to use foodbanks, suggesting that, even compared to the low-income population, lone parents and their children are particularly vulnerable to needing food banks.' This is especially a problem within larger families and is exacerbated greatly during the school holidays, when these families have no access to free school meals. We know that the Welsh Government has plans for an extended system of lunch and fun clubs, so I'd like to ask: how are preparations going ahead of the school holidays, which start in just a few weeks' time, and what evaluation of the scheme in tackling holiday hunger will take place?
Welsh: Diolch yn fawr, Prif Weinidog. Yn ystod blwyddyn 2015-16, roedd dros 8,300 o blant a oedd yn gymwys i gael prydau ysgol am ddim yn Rhondda Cynon Taf. Mae hyn yn golygu bod mwy nag un o bob 10 o'r holl blant yng Nghymru sy'n gymwys i gael prydau ysgol am ddim yn byw yn fy mwrdeistref sirol i. Mae gwaith ymchwil newydd gan Ymddiriedolaeth Trussell yn awgrymu, ac rwy'n dyfynnu, mae rhieni unigol a'u plant yn llawer mwy tebygol o ddefnyddio banciau bwyd, sy'n awgrymu, hyd yn oed o'u cymharu â'r boblogaeth incwm isel, bod rhieni unigol a'u plant yn arbennig o agored i fod angen banciau bwyd. Mae hon yn broblem arbennig mewn teuluoedd mwy ac yn cael ei gwaethygu'n sylweddol yn ystod gwyliau'r ysgol, pan nad oes unrhyw brydau ysgol am ddim ar gael i'r teuluoedd hyn. Rydym ni'n gwybod bod gan Lywodraeth Cymru gynlluniau ar gyfer system estynedig o glybiau cinio a hwyl, felly hoffwn i ofyn: sut mae'r paratoadau'n mynd cyn gwyliau'r ysgol, sy'n dechrau ymhen dim ond ychydig wythnosau, a pha werthusiad o'r cynllun ar gyfer mynd i'r afael â phlant llwglyd yn ystod y gwyliau fydd yn cael ei gynnal?
English: We are working with the WLGA in order to move the scheme forward, of course, in the coming summer holidays. Evaluation is in place. Evaluation, for example, of the previous scheme - of the pilot scheme, rather - was done, and indeed was published in February 2017, and the findings made in relation to health, social, and education outcomes, and the findings that we saw from the pilot scheme, are very encouraging.
Welsh: Rydym ni'n gweithio gyda CLlLC er mwyn symud y cynllun yn ei flaen, wrth gwrs, yn ystod y gwyliau'r haf sydd ar ddod. Mae proses werthuso ar waith. Cynhaliwyd gwerthusiad, er enghraifft, o'r cynllun blaenorol - y cynllun arbrofol, yn hytrach - ac fe'i cyhoeddwyd, yn wir, ym mis Chwefror 2017, ac mae'r canfyddiadau a wnaed o ran canlyniadau iechyd, cymdeithasol ac addysg, a'r canfyddiadau a welsom o'r cynllun arbrofol, yn galonogol iawn.